Diari Oficial de la Generalitat Valenciana


Sumari del DOGV 7530, del 21-05-2015 (2015/4590)

RESOLUCIÓ de 10 d'abril de 2015, de la Direcció General del Medi Natural, per la qual es deleguen en els directors territorials les competències per a l'habilitació temporal de persones per al control de predadors.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7530

Data del DOGV
:   21-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4590


Data del document
:   10-04-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

RESOLUCIÓ de 10 d'abril de 2015, de la Direcció General del Medi Natural, per la qual es deleguen en els directors territorials les competències per a l'habilitació temporal de persones per al control de predadors. [2015/4590]  
El Decret 188/2014, de 7 de novembre, del Consell, pel qual es regula la figura de guarda jurat de caça a la Comunitat Valenciana i l'habilitació per al control de predadors, Diari Oficial de la Comunitat Valenciana número 7400, d'11 de novembre de 2014, establix en l'article 14 el següent:  
«La direcció general amb competències en matèria de caça tindrà atribuïdes les competències per a l'habilitació de persones per a la realització del control de predadors d'espècies cinegètiques per mitjà de trampes de retenció i mètodes homologats.»  
Per un altre costat la disposició transitòria segona establix:  
«Aquelles persones que hagen comptat amb, almenys, una autorització de control de predadors amb trampa de retenció en els últims tres anys podran sol·licitar l'habilitació per al control d'espècies predadores amb mètodes homologats en espais cinegètics. L'habilitació temporal esmentada caducarà l'1 de desembre de 2015, sense possibilitat de pròrroga.»  
A fi d'agilitar els tràmits de les possibles sol·licituds d'habilitació temporal que puguen sorgir, i basant-se en el que establixen els articles 12 i 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; esta direcció general resol:  
  
Únic  
Delegar en els directors territorials de la Conselleria d'Infraestructures, Territori i Medi Ambient, la capacitat d'habilitar les persones que així ho sol·liciten i complisquen els requisits establits, a fi que puguen realitzar el control de predadors fins a l'1 de desembre de 2015 amb les condicions establides en el Decret 188/2014 i les possibles instruccions que s'elaboren per part de la direcció general esmentada.  
  
La delegació és revocable en qualsevol moment per l'òrgan que l'ha conferit.  
Contra la present resolució, que no posa fi a la via administrativa, es pot interposar un recurs d'alçada davant del secretari autonòmic d'Infraestructures, Territori i Medi Ambient en el termini d'un mes, a comptar des de l'endemà de la publicació de la present resolució, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 10 d'abril de 2015.- La directora general del Medi Natural: Salomé Pradas Ten.